Raphaël Maître

Dr **Raphaël Maître** (* 1970) isch e Schwiizer Romanischt, Dialäktoloog und Lexikograaf.

Er het a dr Uni Gämf romanischi Filology studiert und mit de schriftlechen Arbete *La variation phonétique dans les villages de Villaz, La Sage et La Forclaz* bim Uli Windisch und *Verschiebung des mittleren /e/ in Richtung eines überoffenen zentralen Vokals in Salgesch (Oberwallis)* bi dr Helen Christen abgschlosse. Syni Dokterarbet, won er a dr Uni Nöieburg bim Andres Kristol draa schaffet, het dr provisorisch Titel *Dynamique variationnelle au sein d’une communauté bilingue francoprovençal-français.*

Dr Maître het bi divärse Forschigsprojäkt und Dokumäntazioone mitgschaffet, öppe bim *Atlas linguistique audiovisuel du francoprovençal valaisan,* em *Atlas des patois valdôtains* und em *Dictionnaire suisse romand,* wo dr Pierre Knecht zäme mit em André Thibault läitet. Wo me für d Schwiizer Landesusstellig *Expo 02* s Usstelligsprojäkt *Onoma* uf dr *Arteplage* z Ifferte über d Schwiizer Oortsnääme plaanet het, isch dr Maître au drby gsi. Für em Kristol sys Buech *[[Lexikon der schweizerischen Gemeindenamen|Dictionnaire toponymique des communes suisses]]* het er bi dr Redakzioon ghulfe. Und au bim Andres Kristol syne Nazionalfonds-Forschige zu dr Sproochveränderig am Bischpiil vom Walliser Patois vo Évolène het er mitgmacht. Zäme mit dr Romanischtin Marinette Matthey, wo hüt a dr Uni Stendhal-Grenoble isch, het er über die Sprooch gschribe.

Dr Raphaël Maître het sich als Lexikograaf für romanischi Sprooche spezialisiert und isch sit 2001 Mitarbeiter un sid 2006 Redakter bim *[[Glossaire des patois de la Suisse romande]],* wo die frankoprovänzalischen und andere Dialäkt vo dr Wälschschwiiz dokumäntiert und e Täil vom «Zäntrum für Dialäktology und s Regionalfranzösisch» vo dr Uni Nöieburg isch. I dere Zyt het er mit em Redakzioonsteam under em Scheffredaktoor Hervé Chevalley und de Diräktoore vom Projäkt Anton Näf (Uniprofässer z Nöieburg und interimistische Diräkter), Federica Diémoz (interimistischi Diräktoorin) und Yan Greub (sit 2018) gschaffet. Anne 2015 isch er drby gsi, wo d Redakzioon dr sibet *Gloossaire*-Band zum Buechschtaben «F» usegää het, meh weder hundert Joor sit dr Louis Gauchat mit em Projäkt agfange het.

Em Maître syni Forschigsschwärpünkt sind d Dialäktology, d Soziolinguischtik, d Foneeetik und die Frankoprovänzalischi Sprooch.

Ufe Maurice Casanova (1925–1995), wo bis 1990 sälber au e *Glossaire*-Redakter gsi isch, goot s Projäkt fürnes Wörterbuech vom Banigtaal zrugg. Dr Maître het zäme mit de Redakzioonskollege Eric Flückiger un Gisèle Pannatier und mit dr Hilf vo dr *Société des patoisants de Bagnes* das Wäärch wyter bearbeitet und anne 2019 der *[[Dichyonire du patué dë Banye|Dictionnaire du patois de Bagnes]]* usebrocht.

Dr Maître isch, so wie au d Gisèle Pannatier, Mitgliid vom Stiftigsroot vo dr Walliser *Fondation du Patois,* wo dr ganz Titel *Fondation pour le développement et la promotion du patois* isch und wo anne 2011 dr Kanton Wallis zäme mit em kantonale Patois-Veräin *Fédération cantonale valaisanne des amis du patois* gründet het.

## Wärch
* *La Suisse romande dilalique.* In: Vox Romanica, 62, 2003, S. 170–181.
* zäme mit dr Federica Diémoz: *L’Atlas linguistique audiovisuel du Valais romand (ALAVAL). État des travaux.* In: Nouvelles du Centre d’études francoprovençales René Willien, 41, 2000, S. 50–65.
*  zäme mit dr Marinette Matthey: *Le patois d’Évolène aujourd’hui et demain?* In A. Boudreau, L. Dubois, J. Maurais, G. McConnell (Hrsg): L’Écologie des langues. Mélanges William Mackey. Ecology of Languages. Homage to William Mackey. 2003, S. 45–65.
* zäme mit dr Marinette Matthey: *Le patois d’Évolène, dernier dialecte francoprovençal parlé et transmis en Suisse.* In: J.&nbsp;M. Éloy (Hrsg.): Des langues collatérales. Problèmes linguistiques, sociolinguistiques et glottopolitiques de la proximité linguistique. Actes du colloque international réuni à Amiens, du 21 au 24 novembre 2001. 2004, Band 2, S. 375–390.
* *Documents sonores historiques.* In: L’Ami du Patois, 2006, S. 72–74.
* zäme mit dr Marinette Matthey: *Poids relatif du dialecte local et du français dans un répertoire bilingue. Évolène.* In D. Trotter (Hrsg.): Actes du 24e Congrès International de Linguistique et de Philologie Romanes (CILPR), Aberystwyth, 2–5 août 2004. 2007, S. 49–61.
* zäme mit dr Gisèle Pannatier: *Graphie commune pour les patois valaisans.* In: L’Ami du Patois, 143, 2009, S. 93–103.
* zäme mit dr Helene N. Andreassen (Uni Tromsø} und dr Isabelle Racine (Uni Gämf): *Le français de Suisse: éléments de synthèse.* In S. Detey, J. Durand, B. Laks, C. Lyche (Hrsg.): Les variétés du français parlé dans l’espace francophone. Ressources pour l’enseignement. 2010, Band 1, S. 211–233.
* zäme mit dr Federica Diémoz: *Voix de la Suisse: Patois de la Suisse romande.* In Elvira Glaser, Michele Loporcaro (Hrsg): Stimmen der Schweiz in historischen Aufnahmen. Verlag Huber, Frauenfeld 2012, S. 81–92.
* *La base de données du «Dictionnaire du patois de Bagnes».* In: «Toujours langue varie» Mélanges de linguistique historique du français et de dialectologie galloromane offerts à M. le Professeur Andres Kristol par ses collègues et anciens élèves. 2014, S. 187–198.
* *Le francoprovençal et le français: partenaires?* In: M. Matthey, V. Conti, F. Jan (Hrsg.): Cohabitation des langues et politique linguistique: la notion de «langue partenaire». Actes du séminaire «Le concept de ‹langue partenaire› et ses conséquences pour une politique intégrée du français» organisé à Champéry (Suisse), les 6 et 7 novembre 2014, par le réseau OPALE (Organismes francophones de politique et d’aménagement linguistiques. 2015, S. 103–125. 
* *Dictionnaire du patois de Bagnes (DPB).* In: Actes du XXVIIe Congrès international de linguistique et de philologie romanes (Nancy, 15-20 juillet 2013). Section 16: «Projets en cours; ressources et outils nouveaux». 2016, S. 189–202.
* zäme mit dr Gisèle Pannatier und em Eric Flückiger: *Le dragon volant.* In: L’Ami du Patois, 168, 2017, S. 108–109.
* zäme mit em Maurice Casanova, em Eric Flückiger un dr Gisèle Pannatier: *[[Dichyonire du patué dë Banye|Dictionnaire du patois de Bagnes. Lexique d'un parler francoprovençal alpin]].* Bagnes 2019. ISBN 978-2-839926713.

## Weblink
* dr Raphaël Maître uf dr Websyte vom Inschtitut für Sproochwüsseschaft und Komunikazioon vo dr Uni Nöieburg

## Fuessnote